**Lühiülevaade Kohtla-Nõmme valla 2017. aasta eelarvest**

Vald kinnitas arenguprioriteedid 2017. aastaks eelarvestrateegia dokumendis aastateks 2017-2021, mis võeti vastu 2016. aasta novembris. Eelarvepoliitika järjekindlus on üheks olulisemaks stabiilsuse näitajaks. Kohtla-Nõmme valla 2017. aasta eelarve lühiülevaates on võrreldavaks näitajaks eelneva perioodi (2016) täitmine. Koondeelarve seletuskirja tabelis on võrreldavaks näitajaks eelneva perioodi (2016) eelarve.

2017. aastaks on valla prioriteetideks:

* **Jätkusuutlik eelarvepositsioon:** aastavahetuseks kogunenud likviidset vara ei kasutata tulevaste perioodide põhitegevuse kulude katteks (va sihtlaekumised). Eelarveaasta keskel hoidutakse positiivsete lisaeelarvete koostamisest maksutulu arvelt. Põhitegevuse tulude ja kulude saldo on vähemalt 0. Maksutulu kulutatakse säästlikult ja mõistlikult.
* **Hariduse kättesaadavuse tagamine:** alushariduseomandamise võimaldamine 1,5-7 aastastele lastele, kohustusliku põhihariduse omandamise võimaldamine kõigile valla elanikele vanuses 7-17 aastat, gümnaasiumihariduse omandamise võimaldamine.
* **Vald on konkurentsivõimeline tööandja:** töötajate jateenistujate töötasu tõstmine miinimumpalga tõusu ulatuses (40€ ametikoha kohta).
* **Rahvamaja renoveerimine** (fassaad).
* **Laululava ehitamine.**
* **Uute tänavavalgustusliinide rajamine:** Õuna, Kuusiku, Kanarbiku, Kase ja Jaama tänav.
* **Valla teede rekonstrueerimine** (Jaama tn pindamine ja Tööstuse tn remont), Kohtla-Nõmme Raudteepeatuse ja Raudtee tänava ühendamine kergliiklusteega sh bussiootepaviljoni paigaldamine RTJ, Jaama tn kõnnitee renoveerimine
* **Kohtla-Nõmme Kooli** virgestusala rajamine, kooli piirdeaia ehitamine.
* **Kohtla-Nõmme skatepargi** rajamine.
* **Juurdeveo 5a** lammutamine.

Põhitegevuse tulud[[1]](#footnote-1)

**2017. aasta eelarves on planeeritud põhitegevuse tulud 1,7 miljonit eurot. See on 51,6 tuhat eurot ehk 3,2% enam kui 2016. aasta eelarve täitmine.**

* Eelarve tuludest 37,0% ehk 611,9 tuhat eurot moodustavad maksutulud (võrreldes eelmise aasta täitmisega kasv +2,3%)[[2]](#footnote-2).
* Kaupade ja teenuste müügist kogutakse eelarvesse 30,8% ehk 510,1 tuhat eurot, mis on vähenenud võrreldes eelneva aasta täitmisega -1,6%. Vähenevad tulud haridusalasest tegevusest -3,6 tuhat eurot (2016. a laekusid jooksvalt täiendavad tulud tegevuskuludeks) ja sotsiaalasutuste majandustegevusest ( lastekodu sai aasta lõpus lisaraha maavalitsuselt).
* Saadud toetused jooksvateks kuludeks moodustavad eelarve tuludest 4,4% ehk 73,5 tuhat eurot, suurenemine 112,9%. Sellel eelarve real kajastub ühinemistoetus 72,5 tuhat eurot.
* Saadud mittesihtotstarbelised toetused jooksvateks kuludeks moodustavad eelarve tuludest 27,5%, ulatudes 455,1 tuhande euroni, suurenemine +1,8%. Kasv on seotud olulises osas Vabariigi Valitsuse poolt kehtestatud õpetajate alammäära tõusuga 1000 euroni.
* Muud tulud (maamaks, keskkonnatasud jms) moodustavad eelarve tuludest 0,2% ehk 3,1 tuhat eurot.

Põhitegevuse kulud[[3]](#footnote-3)

**2017. aasta eelarves on planeeritud põhitegevuse kulud 1,7 miljonit eurot. See on 204,7 tuhat eurot ehk 14,1% enam kui 2016. aasta eelarve täitmine.**

**Põhitegevuse kulud jaotuvad peamiselt kuue tegevusvaldkonna vahel järgmiselt:**

* **Hariduskuludeks** kulub 39,6% ehk 655,2 tuhat eurot. Võrreldes eelneva aasta täitmisega suureneb valdkonna eelarve 52,1 tuhat eurot ehk +8,6%. Kõige enam suureneb valdkonna kuludest Kohtla-Nõmme Kooli eelarve, kasv +7,5%, mis on seotud õpetajate ja töötajate palgatõusuga sh miinimumpalga tõus. Kooli eelarve moodustab 35,3% valla eelarve põhitegevuse kuludest ehk 583,7 tuhat eurot, eelarvest 43,5% ehk 253,9 tuhat eurot on hariduskulude toetusfondi vahendid. 2016. aastal oli kooli majandamiskulude eelarve täitmine 95,3%, personalikulude täitmine oli 98,8%. Hariduse valdkonna eelarve suurenemine on seotud Kohtla-Nõmme valla laste õppimisega teiste omavalitsuste koolides, suurendatud on eelarverida lasteaiateenused 41,4% ehk 6,7 tuhat eurot ja huvialategevuse arvlemise reale on lisatud täiendavaid vahendeid võrreldes eelneva aasta täitmisega 14,2 tuhat eurot ehk 82,3%.
* **Sotsiaalse kaitse kuludeks** kulub 28,2% ehk 465,8 tuhat eurot. Võrreldes eelneva aasta täitmisega suureneb valdkonna eelarve 17,8 tuhat eurot ehk +4,0%. Kohtla-Nõmme Lastekodu eelarve suureneb võrreldes eelneva perioodi täitmisega +1,2% ehk 4,7 tuhat eurot, eelarve sõltub hoolealuste arvust asenduskodus ja riigi poolt kehtestatud pearahast. Toimetulekutoetuse eraldamiseks on vahendeid eelarves 19,2 tuhat eurot, võrreldes eelneva aastaga väheneb eelarve -1,4% ehk 282 eurot. Eakate sotsiaalhoolekande teenustele kulub 0,5% ehk 7,5 tuhat eurot, suurenemine 2,6 tuhat eurot ehk 53,7%. Puuetega inimeste sotsiaalse kaitse eelarve suurenemine on tingitud eelneva perioodi kasutamata jäägi üleviimisest käesolevasse eelarvesse. Samuti on eelarverida seotud toetusfondi eraldistega.
* **Üldised valitsussektori teenused** moodustavad valla 2017. aasta eelarve põhitegevuse kulude eelarvest 15,6% ehk 257,6 tuhat eurot. Reservfondi on planeeritud jooksva aasta eelarvesse 59,0 tuhat eurot, mis on 3,6% põhitegevuse kuludest. Reservfondi on arvatud 26,0 tuhat eurot ühinemistoetuse vahendeid hüvitiste maksmiseks. Samuti vahendid jooksval aastal võetava laenu tagasimakseteks, mis suunatakse jooksvalt lisaeelarvega finantseerimistegevuse kuludesse. Eelneval aastal eraldati reservfondist vallavalitsuse korralduste alusel 2650 eurot. Vallavalitsuse tegevuskuludekskulub 11,0% ehk 181,2 tuhat eurot põhitegevuse kuludest. Eelarve suurenemine võrreldes täitmisega on 4,6% ehk 7,9 tuhat eurot.
* **Vaba aja ja kultuuri valdkonna** kuludeks kulub 9,6% ehk 159,2 tuhat eurot. Rahvamaja eelarve suureneb võrreldes eelneva aastaga 9,1 tuhat eurot ehk 13,2%, majanduskulude täitmine 2016. aastal moodustas 92,6% ja personalikulude täitmine 98,2%. Rahvamaja eelarve moodustab valla eelarvest 4,7%. Laste huvitegevuse teenuse kuludeks on planeeritud 31,5 tuhat eurot, mis moodustab 1,9% põhitegevuse kuludest. Suurenemine võrreldes eelneva perioodiga +82,3% ehk 14,2 tuhat eurot. Noortekeskuse eelarve on 16,4 tuhat eurot ehk 1,0% põhitegevuse kuludest.
* **Keskkonnakaitse kuludeks kulub** 2,8% ehk 46,1 tuhat eurot, kasv eelneva perioodiga 17,4% ehk 6,9 tuhat eurot. Jäätmekäitluse eelarvet on suurendatud 2,5 tuhat eurot. Heakorra kulude eelarve suureneb 4,3 tuhat eurot ehk 12,5%.
* **Majanduse** eelarve moodustab 2,3% ehk 38,5 tuhat eurot põhitegevuse kuludest. Valla teede ja tänavate korrashoiuks on suunatud 37,0 tuhat eurot, suurenemine 11,8 tuhat eurot ehk 46,7%.
* **Elamu- ja kommunaalmajanduse eelarve** moodustab valla eelarve kuludest 1,7% ehk 28,2 tuhat eurot. Sellel eelarve real kajastuvad jooksvad kulud tänavavalgustusele, veevarustusele, muud elamu- ja kommunaalmajanduse kulud (sh hulkuvad loomad). Tänavavalgustuse kuludeks on planeeritud 18,0 tuhat eurot, suurenemine 35,3% ehk 4,7 tuhat eurot.
* **Avaliku korra kuludeks** on planeeritud 2,0 tuhat eurot.
* Majandamis- ja personalikulud tervikuna moodustavad eelarve põhitegevuse kuludest 96,1% ehk 1,58 miljonit eurot, eelneval perioodil (täitmine 2016) 96,4% ehk 1,40 miljonit eurot. Antavad toetused moodustavad 4,0% ehk 65,7 tuhat eurot, eelneval perioodil 3,6% ehk 51,6 tuhat eurot. Eelneva perioodi (2016) eelarve põhitegevuse kulude täitmine oli 93,4%.

Põhitegevuse kulud valdkondade kaupa 2017. aastal võrreldes 2016. aasta eelarve täitmisega

**Investeerimistegevus**

**2017. aasta eelarves on planeeritud investeeringukulud 658,8 tuhat eurot, mis on 348,9 tuhat eurot ehk 112,6% suurem kui 2016. aastal.**

**Investeerimistegevuse kulude eelarve koosneb:**

* **Põhivara soetusest**, mis moodustab 99,3% ehk 654,3 tuhat eurot, suurenedes 136,1% ehk 377,1 tuhat eurot;
* **Intressikuludest:** 4,5tuhat eurot.

|  |  |  |  |  |  |
| --- | --- | --- | --- | --- | --- |
| ***Selgitus*** | ***Maksumus eelarves*** | ***TO*** | ***OF*** | ***OF laenu arvelt*** | ***Märkus*** |
| Investeeringud valla teedesse | 78491 | 0 | 23520 | 54971 | OF toetusfondi eraldus |
| Kergliiklustee ehitamine | 250000 | 213226 | 36774 |   |   |
| Üldmajanduslikud arendusprojektid | 42000 |  | 42000 |   | võib väheneda, kui investeerimistegevuse tulude pool on alatäidetud |
| Tänavavalgustuse rajamine | 25000 |  | 25000 |   | Jaama tn, Kuusiku, Kanarbiku jne |
| Rahvamaja fassaadi renoveerimine | 204200 |  | 46500 | 157700 | OF ühinemistoetuse arvelt, toetus 80,0 tuh eurot lisatakse eelarvesse projekti edukaks tunnistamise korral |
| Kohtla-Nõmme skatepargi rajamine | 29314 | 26383 | 2931 |   |   |
| Kohtla-Nõmme Kool virgestusala rajamine | 23358 | 21022 | 2336 |   |   |
| **KOKKU** | **652363** | **260631** | **179061** | **212671** |   |

**Netovõlakoormuse prognoos** (kohustused miinus likviidne vara) moodustab eelarveaasta lõpuks 373,2 tuhat eurot ehk 22,6%. Seaduse kohaselt on valla ülempiiriks 60%, mis tähendab, et vallal on võimalus täiendavalt laenu võtta investeerimistegevuseks. Käesoleval aastal on valla **omafinantseerimisvõime kordaja 1,0** ehk põhitegevuse tulude ja põhitegevuse kulude vahe on 1149 eurot.

**Likviidsete varade maht** väheneb 180,0 tuhande euro võrra, ulatudes 27,2 tuhande euroni.

1. maksutulud, tulud kaupade ja teenuste müügist, saadavad toetused, muud tegevustulud [↑](#footnote-ref-1)
2. sellist tähistust, võrdlemaks 2017.aasta eelarvet 2016.aasta eelarve täitmisega, kasutatakse dokumendis läbivalt [↑](#footnote-ref-2)
3. antavad toetused, muud tegevuskulud [↑](#footnote-ref-3)